Ericu950/Stoicheia-meter-silver huggingface dataset:
τούτων οὖν οὕνεκα πάντων , ὅτι σωφρονικῶς κ οὐκ ἀνοήτως ἐσπηδήσας ἐφλυάρει , αἴρεσθ αὐτῷ πολὺ τὸ ῥόθιον , παραπέμψατ ἐφ ἕνδεκα κώπαις θόρυβον χρηστὸν ληναΐτην , ἵν ὁ ποιητὴς ἀπίῃ χαίρων κατὰ νοῦν πράξας , φαιδρὸς λάμποντι μετώπῳ 0 .
ἵππι ἄναξ Πόσειδον , ᾧ χαλκοκρότων ἵππων κτύπος καὶ χρεμετισμὸς ἁνδάνει καὶ κυανέμβολοι θοαὶ μισθοφόροι τριήρεις , μειρακίων θ ἅμιλλα λαμπρυνομένων ἐν ἅρμασιν καὶ βαρυδαιμονούντων , δεῦρ ἔλθ ἐς χορὸν ὦ χρυσοτρίαιν ὦ δελφίνων μεδέων Σουνιάρατε , ὦ Γεραίστιε παῖ Κρόνου , Φαρμίωνί τε φίλτατ ἐκ τῶν ἄλλων τε θεῶν Ἀθηναίοις πρὸς τὸ παρεστός .
εὐλογῆσαι βουλόμεσθα τοὺς πατέρας ἡμῶν , ὅτι ἄνδρες ἦσαν τῆσδε τῆς γῆς ἄξιοι καὶ τοῦ πέπλου , οἵτινες πεζαῖς μάχαισιν ἔν τε ναυφάρκτῳ στρατῷ πανταχοῦ νικῶντες ἀεὶ τήνδ ἐκόσμησαν πόλιν ·
οὐ γὰρ οὐδεὶς πώποτ αὐτῶν τοῦς ἐναντίους ἰδὼν ἠρίθμησεν , ἀλλ ὁ θυμὸς εὐθὺς ἦν Ἀμυνίας ·
εἰ δέ που πέσοιεν ἐς τὸν ὦμον ἐν μάχῃ τινί , τοῦτ ἀπεψήσαντ ἄν , εἶτ ἠρνοῦντο μὴ πεπτωκέναι , ἀλλὰ διεπάλαιον αὖθις .
καὶ στρατηγὸς οὐ δ ἂν εἷς τῶν πρὸ τοῦ σίτησιν ᾔτησ ἐρόμενος Κλεαίνετον ·
νῦν δ ἐὰν μὴ προεδρίαν φέρωσι καὶ τὰ σιτία , οὐ μαχεῖσθαί φασιν .
ἡμεῖς δ ἀξιοῦμεν τῇ πόλει προῖκα γενναίως ἀμύνειν καὶ θεοῖς ἐγχωρίοις .
καὶ πρὸς οὐκ αἰτοῦμεν οὐδὲν πλὴν τοσουτονὶ μόνον ·
ἤν ποτ εἰρήνη γένηται καὶ πόνων παυσώμεθα , μὴ φθονεῖθ ἡμῖν κομῶσι μη δ ἀπεστλεγγισμένοις .
ὦ πολιοῦχε Παλλάς , ὦ τῆς ἱερωτάτης ἁπασῶν πολέμῳ τε καὶ ποιηταῖς δυνάμει θ ὑπερφερούσης μεδέουσα χώρας , δεῦρ ἀφικοῦ λαβοῦσα τὴν ἐν στρατιαῖς τε καὶ μάχαις ἡμετέραν ξυνεργὸν Νίκην , ἣ χορικῶν ἐστιν ἑταίρα τοῖς τ ἐχθροῖσι μεθ ἡμῶν στασιάζει .
νῦν οὖν δεῦρο φάνηθι ·
δεῖ γὰρ τοῖς ἀνδράσι τοῖσδε πάσῃ τέχνῃ πορίσαι σε νίκην εἴπερ ποτὲ καὶ νῦν 0 .
ἃ ξύνισμεν τοῖσιν ἵπποις , βουλόμεσθ ἐπαινέσαι .
ἄξιοι δ εἴσ εὐλογεῖσθαι 0 ·
πολλὰ γὰρ δὴ πάγματα ξυνδιήνεγκαν μεθ ἡμῶν , ἐσβολάς τε καὶ μάχας .
ἀλλὰ τ ἀν τῇ μὲν αὐτῶν οὐκ ἄγαν θαυμάζομεν , ὡς ὅτ ἐς τὰς ἱππαγωγοὺς εἰσεπήδων ἀνδρικῶς , πριάμενοι κώθωνας , οἱ δὲ καὶ σκόροδα καὶ κρόμμυα 0 ·
εἶτα τὰς κώπας λαβόντες ὥσπερ ἡμεῖς οἱ βροτοὶ ἐμβαλόντες ἀνεβρύαξαν , ἱππαπαῖ , τίς ἐμβαλεῖ 0 ;
ληπτέον μᾶλλον .
οὐκ ἐλᾷς ὦ σαμφόρα ;
ἐξεπήδων τ ἐς Κόρινθον ·
εἶτα δ οἱ νεώτεροι ταῖς ὁπλαῖς ὤρυττον εὐνὰς καὶ μετῇσαν στρώματα ·
ἤσθιον δὲ τοὺς παγούρους ἀντὶ ποίας Μηδικῆς , εἴ τις ἐξέρποι θύραζε κ ἀκ βυθοῦ θηρώμενοι ·
ὥστ ἔφη Θέωρος εἰπεῖν καρκίνον Κορίνθιον , δεινά γ ὦ Πόσειδον εἰ μή τ ἐν βυθῷ δυνήσομαι μή τε γῇ μή τ ἐν θαλάττῃ διαφυγεῖν τοὺς ἱππέας .
ὦ φίλτατ ἀνδρῶν καὶ νεανικώτατε 0 .
ὅσην ἀπὼν παρέσχες ἡμῖν φροντίδα ·
καὶ νῦν ἐπειδὴ σῶς ἐλήλυθας πάλιν , ἄγγειλον ἡμῖν πῶς τὸ πρᾶγμ ἠγωνίσω .
τί δ ἄλλο γ εἰ μὴ Νικόβουλος ἐγενόμην 0 ;
νῦν ἄρ ἄξιόν γε πᾶσίν ἐστιν ἐπολολύξαι .
ὦ καλὰ λέγων πολὺ δ ἀμείνον ἔτι τῶν λόγων ἐργασάμεν , εἴ θ ἐπέλθοις ἅπαντά μοι σαφῶς ·
ὡς ἐγώ μοι δοκῶ κ ἂν μακρὰν ὁδὸν διελθεῖν ὥστ ἀκοῦσαι .
πρὸς τάδ ὦ βέλτιστε θαρρήσας λέγ , ὡς , ἅπαντες ἡδόμεσθά σοι .
καὶ μὴν ἀκοῦσαί γ ἄξιον τῶν πραγμάτων 0 .
εὐθὺς γὰρ αὐτοῦ κατόπιν ἐνθένδ ἱέμην ·
ὁ δ ἄρ ἔνδον ἐλασίβροντ ἀναρρηγνὺς ἔπη τερατευόμενος ἤρειδε κατὰ τῶν ἱππέων , κρημνοὺς  ἐρείδων  καὶ ξυνωμότας λέγων πιθανώταθ ·
ἡ βουλὴ δ ἅπασ ἀκροωμένη ἐγένεθ ὑπ αὐτοῦ ψευδατραφάξυος πλέα , κ ἄβλεψε νᾶπυ καὶ τὰ μέτωπ ἀνέσπασεν .
κ ἄγωγ ὅτε δὴ γνων ἐνδεχομένην τοὺς λόγους καὶ τοῖς φενακισμοῖσιν ἐξαπατωμένην , ἄγε δὴ Σκίταλοι καὶ Φένακες , ἦν δ ἐγώ , Βερέσχεθοί τε καὶ Κόβαλοι καὶ Μόθων , ἀγορά τ ἐν ᾗ παῖς ὢν ἐπαιδεύθην ἐγώ , νῦν μοι φράσος καὶ γλῶτταν εὔπορον δότε φωνήν τ ἀναιδῆ 0 .
ταῦτα φροντίζοντί μοι ἐκ δεξιᾶς ἀπέπαρδε καταπύγων ἀνήρ .
κ ἀγὼ προσέκυσα ·
κ ᾆτα τῷ πρωκτῷ θενὼν τὴν κιγκλίδ ἐξήραξα κἀναχανὼν μέγα ἀνέκραγον ·
ὦ βουλὴ λόγους ἀγαθοὺς φέρων εὐαγγελίσασθαι πρῶτον ὑμῖν βούλομαι ·
ἐξ οὗ γὰρ ἡμῖν ὁ πόλεμος κατερράγη , οὐπώποτ ἀφύας εἶδον ἀξιωτέρας .
τῶν δ εὐθέως τὰ πρόσωπα διεγαλήνισεν ·
εἶτ ἐστεφάνουν μ εὐαγγέλια ·
κ ἀγὼ φρασα αὐτοῖς ἀπόρρητον ποιησάμενος ταχύ , ἵνα τὰς ἀφύας ὠνοῖντο πολλὰς τ οὐβολοῦ , τῶν δημιουργῶν ξυλλαβεῖν τὰ τρύβλια .
οἱ δ ἀνεκρότησαν καὶ πρὸς ἔμ ἐκεχήνεσαν .
ὁ δ ὑπονοήσας ὁ Παφλαγών , εἰδὼς ἄρα οἶς ἥδεθ ἡ βουλὴ μάλιστα ῥήμασιν , γνώμην ἔλεξεν ·
ἄνδρες , ἤδη μοι δοκεῖ ἐπὶ συμφοραῖς ἀγαθαῖσιν εἰσηγγελμέναις εὐαγγέλια θύειν ἑκατὸν βοῦς τῇ θεῷ .
ἐπένευσεν εἰς ἐκεῖνον ἡ βουλὴ πάλιν .
κ ἄγωγ ὅτε δὴ γνων τοῖς βολίτοις ἡττημένος , διακοσίαισι βουσὶν ὑπερηκόντισα , τῇ δ Ἀγροτέρᾳ κατὰ χιλιῶν παρῄνεσα εὐχὴν ποιήσασθαι χιμάρων εἰς αὔριον , αἱ τριχίδες εἰ γενοίαθ ἑκατὸν τ οὐβολοῦ 0 .
ἐκαραδόκησεν εἰς ἔμ ἡ βουλὴ πάλιν .
ὁ δὲ ταῦτ ἀκούσας ἐκπλαγεὶς ἐφληνάφα .
κ ᾆθ εἷλκον αὐτὸν οἱ πρυτάνεις χοἰ τοξόται .
οἱ δ ἐθορύβουν περὶ τῶν ἀφύων ἑστηκότες ·
ὁ δ ἠντεβόλει γ αὐτοὺς ὀλίγον μεῖναι χρόνον , ἵν ἅτθ ὁ κῆρυξ οὑκ Λακεδαίμονος λέγει πύθησθ , ἀφῖκται γὰρ περὶ σπονδῶν , λέγων .
οἱ δ ἐξ ἑνὸς στόματος ἅπαντες ἀνέκραγον ·
νυνὶ περὶ σπονδῶν 0 ;
ἐπειδή γ ὦ μέλε ᾔσθοντο τὰς ἀφύας παρ ἡμῖν ἀξίας .
οὐ δεόμεθα σπονδῶν ·
ὁ πόλεμος ἑρπέτω .
ἐκεκράγεσάν τε τοὺς πρυτάνεις ἀφιέναι ·
εἶθ ὑπερεπήδων τοὺς δρυφάκτους πανταχῇ .
ἐγὼ δὲ τὰ κορίανν ἐπριάμην ὑποδραμὼν ἅπαντα τά τε γήτεἰ ὅσ ἦν ἐν τἀγορᾷ ·
ἔπειτα ταῖς ἀφύαις ἐδίδουν ἡδύσματα ἀποροῦσιν αὐτοῖς προῖκα κἀχαριζόμην .
οἱ δ ὑπερεπῄνουν ὑπερεπύππαζόν τέ με ἅπαντες οὕτως ὥστε τὴν βουλὴν ὅλην ὀβολοῦ κοριάννοις ἀναλαβὼν ἐλήλυθα .
πάντα τοι πέπραγας οἷα χρὴ τὸν εὐτυχοῦντα ·
ηὗρε δ ὁ πανοῦργος ἕτερον πολὺ πανουργίαις μείζοσι κεκασμένον καὶ δόλοισι ποικίλοις ῥήμασίν θ αἱμύλοις .
ἀλλ ὅπως ἀγωνιεῖ φρόντιζε τ ἀπίλοιπ ἄριστα ·
συμμάχους δ ἡμᾶς ἔχων εὔνους ἐπίστασαι πάλαι .
καὶ μὴν ὁ Παφλαγὼν οὑτοσὶ προσέρχεται , ὠθῶν κολόκυμα καὶ ταράττων καὶ κυκῶν , ὡς δὴ καταπιόμενός με .
μορμὼ τοῦ θράσους .
εἰ μή σ ἀπολέσαιμ , εἴ τι τῶν αὐτῶν ἐμοὶ ψευδῶν ἐνείη , διαπέσοιμι πανταχῇ .
ἥσθην ἀπειλαῖς , ἐγέλασα ψολοκομπίαις , ἀπεπυδάρισα μόθωνα , περιεκόκκασα .
οὔτοι μὰ τὴν Δήμητρ , ἐὰν μή σ ἐκφάγω ἐκ τῆσδε τῆς γῆς , οὐδέποτε βιώσομαι .
ἣν μὴ κφάγῃς ;
ἐγὼ δέ γ , ἢν μή σ ἐκπίω κἀπεκροφήσας αὐτὸς ἐπιδιαρραγῶ .
ἀπολῶ σε νὴ τὴν προεδρίαν τὴν ἐκ Πύλου .
ἰδοὺ προεδρίαν 0 ·
οἷον ὅψομαί σ ἐγὼ ἐκ τῆς προεδρίας ἔσχατον θεώμενον .
ἐν τῷ ξύλῳ δήσω σε νὴ τὸν οὐρανόν .
ὡς ὀξύθυμος 0 .
φέρε τί σοι δῶ καταφαγεῖν ;
ἐπὶ τῷ φάγοις ἥδιστ ἄν ;
ἐπὶ βαλλαντίῳ 0 ;
ἐξαρπάσομαί σου τοῖς ὄνυξι τἄντερα .
ἀπονυχιῶ σου τ ἀν πρυτανείῳ σιτία .
ἕλξω σε πρὸς τὸν δῆμον , ἵνα δῷς μοι δίκην .
κ ἀγὼ δέ σ ἕλξω καὶ διαβαλῶ πλείονα .
ἀλλ ὦ πόνηρε σοὶ μὲν οὐδὲν πείθεται ·
ἐγὼ δ ἐκείνου καταγελῶ γ ὅσον θέλω .
ὡς σφόδρα σὺ τὸν δῆμον σεαυτοῦ νενόμικας 0 .
ἐπίσταμαι γὰρ αὐτὸν οἷς ψωμίζεται .
κ ᾆθ ὥσπερ αἱ τίτθαι γε σιτίζεις κακῶς 0 .
μασώμενος γὰρ τῷ μὲν ὀλίγον ἐντίθης , αὐτὸς δ ἐκείνου τριπλάσιον κατέσπακας .
καὶ νὴ Δί ὑπό γε δεξιότητος τῆς ἐμῆς δύναμαι ποιεῖν τὸν δῆμον εὐρὺν καὶ στενόν .
χὠ πρωκτὸς οὑμὸς τουτογὶ σοφίζεται .
οὐκ ὦγάθ ἐν βουλῇ με δόξεις καθυβρίσαι .
ἴωμεν ἐς τὸν δῆμον .
οὐδὲν κωλύει ·
ἰδοὺ βάδιζε , μηδὲν ἡμᾶς ἰσχέτω .
ὦ Δῆμε δεῦρ ἔξελθε .
νὴ Δί ὦ πάτερ ἔξελθε δῆτ .
ὦ Δημίδιον ὦφίλτατον ἔξελθ , ἵν εἰδῇς οἷα περιυβρίζομαι .
τίνες οἱ βοῶντες 0 ;
οὐκ ἄπιτ ἀπὸ τῆς θύρας ;
τὴν εἰρεσιώνην μου κατεσπαράξατε .
τίς ὦ Παφλαγὼν ἀδικεῖ σε ;
διὰ σὲ τύπτομαι ὑπὸ τουτουὶ καὶ τῶν νεανίσκων .
ὁτιὴ φιλῶ σ ὦ Δῆμ ἐραστής τ εἰμὶ σός .
σὺ δ εἶ τίς ἐτεόν 0 ;
ἀντεραστὴς τουτουί , ἐρῶν πάλαι σου βουλόμενός τέ σ εὖ ποιεῖν , ἄλλοι τε πολλοὶ καὶ καλοί τε κ ἀγαθοί .
ἀλλ οὐχ οἷοί τ ἐσμὲν διὰ τουτονί .
σὺ γὰρ ὅμοιος εἶ τοῖς παισὶ τοῖς ἐρωμένοις ·
τοὺς μὲν καλούς τε κ ἀγαθοὺς οὐ προσδέχει , σαυτὸν δὲ λυχνοπώλαισι καὶ νευρορράφοις καὶ σκυτοτόμοις καὶ βυρσοπώλαισιν δίδως .
εὖ γὰρ ποιῶ τὸν δῆμον .
εἰπέ νυν τί δρῶν ;
τῶν στρατηγῶν ὑποδραμὼν τῶν ἐκ Πύλου ,  πλεύσας ἐκεῖσε , τοὺς Λάκωνας ἤγαγον .
ἐγὼ δὲ περιπατῶν γ ἀπ ἐργαστηρίου ἕψοντος ἑτερου τὴν χύτραν ὑφειλόμην .
καὶ μὴν ποιήσας αὐτίκα μάλ ἐκκλησίαν ὦ Δῆμ ἵν εἰδῇς ὁπότερος νῷν ἐστί σοι εὐνούστερος , διάκρινον , ἵνα τοῦτον φιλῇς .
ναὶ ναὶ διάκρινον δῆτα , πλὴν μὴ ν τῇ πυκνί .
οὐκ ἂν καθιζοίμην ἐν ἄλλῳ χωρίῳ .
ἀλλ ἐς τὸ πρόσθε .
χρὴ παρεῖν ἐς τὴν πύκνα .
οἴμοι κακοδαίμων ὡς ἀπόλωλ 0 .
ὁ γὰρ γέρων οἴκοι μὲν ἀνδρῶν ἐστι δεξιώτατος , ὅταν δ ἐπὶ ταυτησὶ καθῆται τῆς πέτρας , κέχηνεν ὥσπερ ἐμποδίζων ἰσχάδας 0 .
νῦν δή σε πάντα δεῖ κάλων ἐξιέναι σεαυτοῦ , καὶ λῆμα θούριον φορεῖν καὶ λόγους ἀφύκτους ὅτοισι τόνδ ὑπερβαλεῖ .
ποικίλος γὰρ ἁνὴρ κ ἀκ τῶν ἀμηχάνων πόρους εὐμήχανος πορίζειν 0 .
πρὸς ταῦθ ὅπως ἔξει πολὺς καὶ λαμπρὸς ἐς τὸν ἄνδρα 0 .
ἀλλὰ φυλάττου καὶ πρὶν ἐκεῖνον προσκεῖσθαί σοι πρότερος σὺ τοὺς δελφῖνας μετεωρίζου καὶ τὴν ἄκατον παραβάλλου .
τῇ μὲν δεσποίνῃ Ἀθηναίᾳ τῇ τῆς πόλεως μεδεούσῃ εὔχομαι , εἰ μὲν περὶ τὸν δῆμον τὸν Ἀθηναίων γεγένημαι βέλτιστος ἀνὴρ μετὰ Λυσικλέα καὶ Κύνναν καὶ Σαλαβακχώ , ὥσπερ νυνὶ μηδὲν δράσας δειπνεῖν ἐν πρυτανείῳ ·
εἰ δέ σε μισῶ καὶ μὴ περὶ σοῦ μάχομαι μόνος ἀντιβεβηκώς , ἀπολοίμην καὶ διαπρισθείην κατατμηθείην τε λέπαδνα .
κ ἄγωγ ὦ Δῆμ , εἰ μή σε φιλῶ καὶ μὴ στέργω , κατατμηθεὶς ἑψοίμην ἐν περικομματίοις ·
κεἰ μὴ τούτοισι πέποιθας , ἐπὶ ταυτησὶ κατακνησθείην ἐν μυττωτῷ μετὰ τυροῦ , καὶ τῇ κρεάγρᾳ τῶν ὀρχιπέδων ἑλκοίμην ἐς Κεραμεικόν .
καὶ πῶς ἂν ἐμοῦ μᾶλλόν σε φιλῶν ὦ Δῆμε γένοιτο πολίτης ;
ὃς πρῶτα μὲν ἡνίκ ἐβούλευον σοὶ χρήματα πλεῖστ ἀπέδειξα ἐν τῷ κοινῷ , τοὺς μὲν στρεβλῶν τοὺς δ ἄγχων τοὺς δὲ μεταιτῶν , οὐ φροντίζων τῶν ἰδιωτῶν οὐδενός , εἰ σοὶ χαριοίμην .
τοῦτο μὲν ὦ Δῆμ οὐδὲν σεμνόν 0 ·
κ ἀγὼ γὰρ τοῦτό σε δράσω .
ἁρπάζων γὰρ τοὺς ἄρτους σοι τοὺς ἀλλοτρίους παραθήσω .
ὡς δ οὐχὶ φιλεῖ σ οὐ δ ἔστ εὔνους , τοῦτ αὐτό σε πρῶτα διδάξω , ἀλλ ἢ διὰ τοῦτ αὔθ ὁτιή σου τῆς ἀνθρακιᾶς ἀπολαύει .
σὲ γάρ , ὃς Μήδοισι διεξιφίσω περὶ τῆς χώρας Μαραθῶνι , καὶ νικήσας ἡμῖν μεγάλως ἐγγλωττοτυπεῖν παρέδωκας , ἐπὶ ταῖσι πέτραις οὐ φροντίζει σκληρῶς σε καθήμενον οὕτως , οὐχ ὥσπερ ἐγὼ ῥαψάμενός σοι τουτὶ φέρω .
ἀλλ ἐπαναίρου , κ ᾆτα καθίζου μαλακῶς , ἵνα μὴ τρίβῃς τὴν ἐν Σαλαμῖνι .
ἄνθρωπε τίς εἶ ;
μῶν ἔκγονος εἶ τῶν Ἁρμοδίου τις ἐκείνων ;
τοῦτό γέ τοί σου τ οὔργον ἀληθῶς γενναῖον καὶ φιλόδημον 0 .
ὡς ἀπὸ μικρῶν εὔνους αὐτῷ θωπευματίων γεγένησαι 0 .
καὶ σὺ γὰρ αὐτὸν πολὺ μικροτέροις τούτων δελεάσμασιν εἷλες .
καὶ μὴν εἴ πού τις ἀνὴρ ἐφάνη τῷ δήμῳ μᾶλλον ἀμύνων ἢ μᾶλλον ἐμοῦ σε φιλῶν , ἐθέλω περὶ τῆς κεφαλῆς περιδόσθαι 0 .
καὶ πῶς σὺ φιλεῖς , ὃς τοῦτον ὁρῶν οἰκοῦντ ἐν ταῖς φιδάκναισι καὶ γυπαρίοις καὶ πυργιδίοις ἔτος ὄγδοον οὐκ ἐλεαίρεις , ἀλλὰ καθείρξας αὐτὸν βλίττεις ;
ἀρχεπτολέμου δὲ φέροντος τὴν εἰρήνην ἐξεσκέδασας , τὰς πρεσβείας τ ἀπελαύνεις ἐκ τῆς πόλεως ῥαθαπυγίζων , αἳ τὰς σπονδὰς προκαλοῦνται .
ἵνα γ Ἑλλήνων ἄρξῃ πάντων .
ἔστι γὰρ ἐν τοῖς λογίοισιν ὡς τοῦτον δεῖ ποτ ἐν Ἀρκαδίᾳ πεντώβολον ἡλιάσασθαι , ἢν ἀναμείνῃ ·
πάντως δ αὐτὸν θρέψω γὼ καὶ θεραπεύσω , ἐξευρίσκων εὖ καὶ μιαρῶς ὁπόθεν τὸ τριώβολον ἕξει .
οὐχ ἵνα γ ἄρξῃ μὰ Δί Ἀρκαδίας προνοούμενος , ἀλλ ἵνα μᾶλλον σὺ μὲν ἁρπάζῃς καὶ δωροδοκῇς παρὰ τῶν πόλεων , ὁ δὲ δῆμος ὑπὸ τοῦ πολέμου καὶ τῆς ὁμίχλης ἃ πανουργεῖς μὴ καθορᾷ σου , ἀλλ ὑπ ἀνάγκης ἅμα καὶ χρείας καὶ μισθοῦ πρός σε κεχήνῃ .
ἢν δέ ποτ εἰς ἀγρὸν οὗτος ἀπελθὼν εἰρηναῖος διατρίψῃ , καὶ χῖδρα φαγὼν ἀναθαρρήσῃ καὶ στεμφύλῳ ἐς λόγον ἔλθῃ , γνώσεται οἵων ἀγαθῶν αὐτὸν τῇ μισθοφορᾷ παρεκόπτου ·
εἶθ ἥξει σοι δριμὺς ἄγροικος κατὰ σοῦ τὴν ψῆφον ἰχνεύων .
ἃ σὺ γιγνώσκων τόνδ ἐξαπατᾷς καὶ ὀνειροπολεῖς περὶ σαυτοῦ .
οὔκουν δεινὸν ταυτί σε λέγειν δῆτ ἔστ ἐμὲ καὶ διαβάλλειν πρὸς Ἀθηναίους καὶ τὸν δῆμον , πεποιηκότα πλείονα χρηστὰ νὴ τὴν Δήμητρα Θεμιστοκλέους πολλῷ περὶ τὴν πόλιν ἤδη 0 ;
ὦ πόλις Ἄργους κλύεθ οἷα λέγει .
σὺ Θεμιστοκλεῖ ἀντιφερίζεις ;
ὃς ἐποίησεν τὴν πόλιν ἡμῶν μεστὴν εὑρὼν ἐπιχειλῆ , καὶ πρὸς τούτοις ἀριστώσῃ τὸν Πειραιᾶ προσέμαξεν , ἀφελών τ οὐδὲν τῶν ἀρχαίων ἰχθῦς καινοὺς παρέθηκεν ·
σὺ δ Ἀθηναίους ἐζήτησας μικροπολίτας ἀποφῆναι διατειχίζων καὶ χρησμῳδῶν , ὁ Θεμιστοκλεῖ ἀντιφερίζων .
κ ἀκεῖνος μὲν φεύγει τὴν γῆν σὺ δ Ἀχιλλείων ἀπομάττει .
οὔκουν ταυτὶ δεινὸν ἀκούειν ὦ Δῆμ ἐστίν μ ὑπὸ τούτου , ὁτιή σε φιλῶ 0 ;
παὖ ὦ οὗτος , καὶ μὴ σκέρβολλε πονηρά .
πολλοῦ δὲ πολύν με χρόνον καὶ νῦν ἐλελήθης ἐγκρυφιάζων .
μιαρώτατος , ὦ Δημακίδιον , καὶ πλεῖστα πανοῦργα δεδρακώς , ὁπόταν χασμᾷ , καὶ τοὺς καυλοὺς τῶν εὐθυνῶν ἐκκαυλίζων καταβροχθίζει , κἀμφοῖν χειροῖν μυστιλᾶται τῶν δημοσίων 0 .
οὐ χαιρήσεις , ἀλλά σε κλέπτονθ αἱρήσω γὼ τρεῖς μυριάδας .
τί θαλαττοκοπεῖς καὶ πλατυγίζεις , μιαρώτατος ὢν περὶ τὸν δῆμον τὸν Ἀθηναίων ;
καί σ ἐπιδείξω νὴ τὴν Δήμητρ , ἢ μὴ ζῴην , δωροδοκήσαντ ἐκ Μυτιλήνης πλεῖν ἢ μνᾶς τετταράκοντα 0 .
ὦ πᾶσιν ἀνθρώποις φανεὶς μέγιστον ὠφέλημα , ζηλῶ σε τῆς εὐγλωττίας .
εἰ γὰρ ὧδ ἐποίσεις , μέγιστος Ἑλλήνων ἔσει , καὶ μόνος καθέξεις τ ἀν τῇ πόλει τῶν ξυμμάχων τ ἄρξεις ἔχων τρίαιναν , ᾗ πολλὰ χρήματ ἐργάσει σείων τε καὶ ταράττων .
καὶ μὴ μεθῇς τὸν ἄνδρ , ἐπειδή σοι λαβὴν δέδωκεν ·
κατεργάσει γὰρ ῥᾳδίως πλευρὰς ἔχων τοιαύτας .
οὐκ ὦγαθοὶ ταῦτ ἐστί πω ταύτῃ μὰ τὸν Ποσειδῶ .
ἐμοὶ γάρ ἐστ εἰργασμένον τοιοῦτον ἔργον ὥστε ἁπαξάπαντας τοὺς ἐμοὺς ἐχθροὺς ἐπιστομίζειν , ἕως ἂν ᾖ τῶν ἀσπίδων τῶν ἐκ Πύλου τι λοιπόν .
ἐπίσχες ἐν ταῖς ἀσπίσιν ·
λαβὴν γὰρ ἐνδέδωκας .
οὐ γάρ σ ἐχρῆν , εἴπερ φιλεῖς τὸν δῆμον , ἐκ προνοίας ταύτας ἐᾶν αὐτοῖσι τοῖς πόρπαξιν ἀνατεθῆναι .
ἀλλ ἐστὶ τοῦτ ὦ Δῆμε μηχάνημ , ἵν ἢν σὺ βούλῃ τὸν ἄνδρα κολάσαι τουτονί , σοὶ τοῦτο μὴ κγένηται .
ὁρᾷς γὰρ αὐτῷ στῖφος οἷόν ἐστι βυρσοπωλῶν νεανιῶν ·
τούτους δὲ περιοικοῦσι μελιτοπῶλαι καὶ τυροπῶλαι ·
τοῦτο δ εἰς ἕν ἐστι συγκεκυφός , ὥστ εἰ σὺ βριμήσαιο καὶ βλέψειας ὀστρακίνδα , νύκτωρ καθαρπάσαντες ἂν τὰς ἀσπίδας θέοντες τὰς ἐσβολὰς τῶν ἀλφίτων ἂν καταλάβοιεν ἡμῶν .
ἔχουσι γὰρ πόρπακας ;
ὦ πόνηρε ὅσον με παρεκόπτου χρόνον τοιαῦτα κρουσιδημῶν .
ὦ δαιμόνιε μὴ τοῦ λέγοντος ἴσθι , μη δ οἰηθῇς ἐμοῦ ποθ εὑρήσειν φίλον βελτίον ·
ὅστις εἷς ὢν ἔπαυσα τοὺς ξυνωμότας , καί μ οὐ λέληθεν οὐδὲν ἐν τῇ πόλει ξυνιστάμενον , ἀλλ εὐθέως κέκραγα .
ὅπερ γὰρ οἱ τὰς ἐγχέλεις θηρώμενοι πέπονθας 0 .
ὅταν μὲν ἡ λίμνη καταστῇ , λαμβάνουσιν οὐδέν ·
καὶ σὺ λαμβάνεις , ἢν τὴν πόλιν ταράττῃς .
ἓν δ εἰπέ μοι τοσουτονί ·
σκύτη τοσαῦτα πωλῶν ἔδωκας ἤδη τουτῳὶ κάττυμα παρὰ σεαυτοῦ ταῖς ἐμβάσιν φάσκων φιλεῖν ;
οὐ δῆτα μὰ τὸν Ἀπόλλω 0 .
ἔγνωκας οὖν δῆτ αὐτὸν οἷός ἐστιν ;
ἀλλ ἐγώ σοι ζεῦγος πριάμενος ἐμβάδων τουτὶ φορεῖν δίδωμι .
κρίνω σ ὅσων ἐγᾦδα περὶ τὸν δῆμον ἄνδρ ἄριστον εὐνούστατόν τε τῇ πόλει καὶ τοῖσι δακτύλοισιν .
οὐ δεινὸν οὖν δῆτ ἐμβάδας τοσουτονὶ δύνασθαι , ἐμοῦ δὲ μὴ μνείαν ἔχειν ὅσων πέπονθας 0 ;
ὅστις ἔπαυσα τοὺς βινουμένους , τὸν Γρύττον ἐξαλείψας 0 .
οὔκουν σε δῆτα ταῦτα δεινόν ἐστι πρωκτοτηρεῖν παῦσαί τε τοὺς βινουμένους ;
κ οὐκ ἔσθ ὅπως ἐκείνους οὐχὶ φθονῶν ἔπαυσας , ἵνα μὴ ῥήτορες γένωνται .
τονδὶ δ ὁρῶν ἄνευ χιτῶνος ὄντα τηλικοῦτον οὐπώποτ ἀμφιμασχάλου τὸν Δῆμον ἠξίωσας χειμῶνος ὄντος ·
ἀλλ ἐγώ σοι τουτονὶ δίδωμι .
τοιουτονὶ Θεμιστοκλῆς οὐπώποτ ἐπενόησεν .
καίτοι σοφὸν κ ἀκεῖν ὁ Πειραιεύς ·
ἔμοιγε μέντοι οὐ μεῖζον εἶναι φαίνετ ἐξεύρημα τοῦ χιτῶνος 0 .
οἴμοι τάλας οἵοις πιθηκισμοῖς με περιελαύνεις .
οὔκ , ἀλλ ὅπερ πίνων ἀνὴρ πέπονθ ὅταν χεσείῃ , τοῖσιν τρόποις τοῖς σοῖσιν ὥσπερ βλαυτίοισι χρῶμαι 0 .
ἀλλ οὐχ ὑπερβαλεῖ με θωπείαις ·
ἐγὼ γὰρ αὐτὸν προσαμφιῶ τοδί ·
σὺ δ οἴμωζ ὦ πόνηρ .
ἰαιβοῖ .
οὐκ ἐς κόρακας ἀποφθερεῖ βύρσης κάκιστον ὄζων ;
καὶ τοῦτό γ ἐπίτηδές σε περιήμπεσχ , ἵνα σ ἀποπνίξῃ ·
καὶ πρότερον ἐπεβούλευσέ σοι .
τὸν καυλὸν οἶσθ ἐκεῖνον τοῦ σιλφίου τὸν ἄξιον γενόμενον 0 ;
οἶδα μέντοι .
ἐπίτηδες οὗτος αὐτὸν ἔσπευδ ἄξιον γενέσθαι , ἵν ἐσθίοιτ ὠνούμενοι , κ ἄπειτ ἐν ἡλιαίᾳ βδέοντες ἀλλήλους ἀποκτείνειαν οἱ δικασταί .
νὴ τὸν Ποσειδῶ καὶ πρὸς ἐμὲ τοῦτ εἶπ ἀνὴρ Κόπρειος .
οὐ γὰρ τόθ ὑμεῖς βδεόμενοι δήπου γένεσθε πυρροί ;
καὶ νὴ Δί ἦν γε τοῦτο Πυρράνδρου τὸ μηχάνημα .
οἵοισί μ ὦ πανοῦργε βωμολοχεύμασιν ταράττεις .
ἡ γὰρ θεός μ ἐκέλευσε νικῆσαί σ ἀλαζονείαις .
ἀλλ οὐχὶ νικήσεις .
ἐγὼ γάρ φημί σοι παρέξειν ὦ Δῆμε μηδὲν δρῶντι μισθοῦ τρύβλιον ῥοφῆσαι .
ἐγὼ δὲ κυλίχνιόν γέ σοι καὶ φάρμακον δίδωμι τ ἀν τοῖσιν ἀντικνημίοις ἑλκύδρια περιαλείφειν .
ἐγὼ δὲ τὰς πολιάς γέ σοὐκλέγων νέον ποιήσω .
ἰδοὺ δέχου κέρκον λαγῶ τὠφθαλμιδίω περιψῆν .
ἀπομυξάμενος ὦ Δῆμέ μου πρὸς τὴν κεφαλὴν ἀποψῶ .
ἐμοῦ μὲν οὖν 0 .
ἐγώ σε ποιήσω τριηραρχεῖν ἀναλίσκοντα τῶν σαυτοῦ , παλαιὰν ναῦν ἔχοντ , εἰς ἣν ἀναλῶν οὐκ ἐφέξεις οὐ δὲ ναυπηγούμενος ·
διαμηχανήσομαί θ ὅπως ἂν ἱστίον σαπρὸν λάβῃς .
ἁνὴρ παφλάζει , παῦε παῦ , ὑπερζέων ·
ὑφελκτέον τῶν δᾳδίων ἀπαρυστέον τε τῶν ἀπειλῶν ταυτῃί .
δώσεις ἐμοὶ καλὴν δίκην ἰπούμενος ταῖς ἐσφοραῖς .
ἐγὼ γὰρ ἐς τοὺς πλουσίους σπεύσω σ ὅπως ἂν ἐγγραφῇς .
ἐγὼ δ ἀπειλήσω μὲν οὐδέν , εὔχομαι δέ σοι ταδί ·
τὸ μὲν τάγηνον τευθίδων ἐφεστάναι σίζον ·
σὲ δὲ γνώμην ἐρεῖν μέλλοντα περὶ Μιλησίων καὶ κερδανεῖν τάλαντον , ἢν κατεργάσῃ , σπεύδειν ὅπως τῶν τευθίδων ἐμπλήμενος φθαίης ἔτ εἰς ἐκκλησίαν ἐλθών ·
ἔπειτα πρὶν φαγεῖν ἀνὴρ μεθήκοι , καὶ σὺ τὸ τάλαντον λαβεῖν βουλόμενος ἐσθίων ἐναποπνιγείης .
εὖ γε νὴ τὸν Δία καὶ τὸν Ἀπόλλω καὶ τὴν Δήμητρα 0 .
κ ἀμοὶ δοκεῖ ·
καὶ τ ἄλλα γ εἶναι καταφανῶς ἀγαθὸς πολίτης , οἶος οὐδείς πω χρόνου ἀνὴρ γεγένηται τοῖσι πολλοῖς τ οὐβολοῦ .
σὺ δ ὦ Παφλαγὼν φάσκων φιλεῖν μ ἐσκορόδισας .
καὶ νῦν ἀπόδος τὸν δακτύλιον , ὡς οὐκέτι ἐμοὶ ταμιεύσεις .
ἔχε ·
τοσοῦτον δ ἴσθ ὅτι , εἰ μή μ ἐάσεις ἐπιτροπεύειν , ἕτερος αὖ ἐμοῦ πανουργότερός τις ἀναφανήσεται .
οὐκ ἔσθ ὅπως ὁ δακτύλιός ἐσθ οὑτοσὶ οὑμός ·
τὸ γοῦν σημεῖον ἕτερον φαίνεται , ἀλλ ἢ οὐ καθορῶ .
φέρ ἴδω τί σοι σημεῖον ἦν ;
δημοῦ βοείου θρῖον ἐξωπτημένον 0 .
οὐ τοῦτ ἔνεστιν .
οὐ τὸ θρῖον 0 ;
λάρος κεχηνὼς ἐπὶ πέτρας δημηγορῶν 0 .
αἰβοῖ τάλας 0 .
ἀπόφερ ἐκποδών .
οὐ τὸν ἐμὸν εἶχεν ἀλλὰ τὸν Κλεωνύμου .
παρ ἐμοῦ δὲ τουτονὶ λαβὼν ταμίευέ μοι .
μὴ δῆτά πώ γ ὦ δέσποτ , ἀντιβολῶ σ ἐγώ , πρὶν ἄν γε τῶν χρησμῶν ἀκούσῃς τῶν ἐμῶν .
καὶ τῶν ἐμῶν νυν 0 .
ἀλλ ἐὰν τούτῳ πίθῃ , μολγὸν γενέσθαι δεῖ σε .
κ ἄν γε τουτῳί , ψωλὸν γενέσθαι δεῖ σε μέχρι τοῦ μυρρίνου .
ἀλλ οἵ γ ἐμοὶ λέγουσιν ὡς ἄρξαι σε δεῖ χώρας ἁπάσης ἐστεφανωμένον ῥόδοις .
οὑμοὶ δέ γ αὖ λέγουσιν ὡς ἁλουργίδα ἔχων κατάπαστον καὶ στεφάνην ἐφ ἅρματος χρυσοῦ διώξει Σμικύθην καὶ κύριον 0 .
καὶ μὴν ἔνεγκ αὐτοὺς ἰών , ἵν οὑτοσὶ αὐτῶν ἀκούσῃ .
καὶ σύ νυν φέρε .
ἰδοὺ νὴ τὸν Δί ·
οὐδὲν κωλύει .
ἥδιστον φάος ἡμέρας ἔσται τοῖσι παροῦσι καὶ τοῖσι δεῦρ ἀφικνουμένοις , ἢν Κλέων ἀπόληται .
καίτοι πρεσβυτέρων τινῶν οἵων ἀργαλεωτάτων ἐν τῷ δείγματι τῶν δικῶν ἤκουσ ἀντιλεγόντων , ὡς εἰ μὴ γένεθ οὗτος ἐν τῇ πόλει μέγας , οὐκ ἂν ἤστην σκεύη δύο χρησίμω , δοῖδυξ οὐ δὲ τορύνη 0 .
ἀλλὰ καὶ τόδ ἔγωγε θαυμάζω τῆς ὑομουσίας αὐτοῦ ·
φασὶ γὰρ αὐτὸν οἱ παῖδες οἳ ξυνεφοίτων , τὴν Δωριστὶ μόνην ἂν ἁρμόττεσθαι θαμὰ τὴν λύραν , ἄλλην δ οὐκ ἐθέλειν μαθεῖν ·
κ ᾆτα τὸν κιθαριστὴν ὀργισθέντ ἀπάγειν κελεύειν , ὡς ἁρμονίαν ὁ παῖς οὗτος οὐ δύναται μαθεῖν ἢν μὴ Δωροδοκιστί .
ἰδοὺ θέασαι , κ οὐχ ἅπαντας ἐκφέρω .
οἴμ ὡς χεσείω , κ οὐχ ἅπαντας ἐκφέρω .
ταυτὶ τί ἔστι ;
λόγια .
πάντ 0 ;
ἐθαύμασας ;
καὶ νὴ Δί ἔτι γέ μοὔστι κιβωτὸς πλέα .
ἐμοὶ δ ὑπερῷον καὶ ξυνοικία δύο 0 .
φέρ ἴδω , τίνος γάρ εἰσιν οἱ χρησμοί ποτε ;
οὑμοὶ μέν εἰσι Βάκιδος .
οἱ δὲ σοὶ τίνος 0 ;
γλάνιδος , ἀδελφοῦ τοῦ Βάκιδος γεραιτέρου 0 .
εἰσὶν δὲ περὶ τοῦ ;
περὶ Ἀθηνῶν , περὶ Πύλου , περὶ σοῦ , περὶ ἐμοῦ , περὶ ἁπάντων πραγμάτων 0 .
οἱ σοὶ δὲ περὶ τοῦ 0 ;
περὶ Ἀθηνῶν , περὶ φακῆς , περὶ Λακεδαιμονίων , περὶ σκόμβρων νέων , περὶ τῶν μετρούντων τ ἄλφιτ ἐν ἀγορᾷ κακῶς , περὶ σοῦ , περὶ ἐμοῦ , περὶ ἁπάντων πραγμάτων .
ἄγε νυν ὅπως αὐτοὺς ἀναγνώσεσθέ μοι , καὶ τὸν περὶ ἐμοῦ κεῖνον ᾧπερ ἥδομαι , ὡς ἐν νεφέλαισιν αἰετὸς γενήσομαι .
ἄκουε δή νυν καὶ πρόσεχε τὸν νοῦν ἐμοί .
φράζευ Ἐρεχθεΐδη λογίων ὁδόν , ἥν σοι Ἀπόλλων ἴαχεν ἐξ ἀδύτοιο διὰ τριπόδων ἐριτίμων .
σῴζεσθαί σ ἐκέλευσ ἱερὸν κύνα καρχαρόδοντα , ὃς πρὸ σέθεν λάσκων καὶ ὑπὲρ σοῦ δεινὰ κεκραγὼς σοὶ μισθὸν ποριεῖ , κ ἂν μὴ δρᾷ ταῦτ ἀπολεῖται .
πολλοὶ γὰρ μίσει σφε κατακρώζουσι κολοιοί .
ταυτὶ μὰ τὴν Δήμητρ ἐγὼ οὐκ οἶδ ὅ τι λέγει .
τί γάρ ἐστ Ἐρεχθεῖ καὶ κολοιοῖς καὶ κυνί ;
ἐγὼ μέν εἰμ ὁ κύων ·
πρὸ σοῦ γὰρ ἀπύω ·
σοὶ δ εἶπε σῴζεσθαί μ ὁ Φοῖβος τὸν κύνα .
οὐ τοῦτό φησ ὁ χρησμός , ἀλλ ὁ κύων ὁδὶ ὥσπερ θύρας σοῦ τῶν λογίων παρεσθίει 0 .
ἐμοὶ γάρ ἐστ ὀρθῶς περὶ τούτου τοῦ κυνός .
λέγε νυν ·
ἐγὼ δὲ πρῶτα λήψομαι λίθον , ἵνα μή μ ὁ χρησμὸς τὸ πέος οὑτοσὶ δάκῃ .
φράζευ Ἐρεχθεΐδη κύνα Κέρβερον ἀνδραποδιστήν , ὃς κέρκῴ σαίνων σ ὁπόταν δειπνῇς ἐπιτηρῶν ἐξέδεταί σου τ οὔψον , ὅταν σύ ποι ἄλλοσε χάσκῃς ·
ἐσφοιτῶν τ ἐς τ οὐπτάνιον λήσει σε κυνηδὸν νύκτωρ τὰς λοπάδας καὶ τὰς νήσους διαλείχων .
νὴ τὸν Ποσειδῶ πολύ γ ἄμεινον ὦ Γλάνι 0 .
ὦ τᾶν ἄκουσον , εἶτα διάκρινον τόδε .
ἔστι γυνή , τέξει δὲ λέονθ ἱεραῖς ἐν Ἀθήναις , ὃς περὶ τοῦ δήμου πολλοῖς κώνωψι μαχεῖται ὥστε περὶ σκύμνοισι βεβηκώς ·
τὸν σὺ φυλάξαι , τεῖχος ποιήσας ξύλινον πύργους τε σιδηροῦς .
ταῦτ οἶσθ ὅ τι λέγει ;
ἔφραζεν ὁ θεός σοι σαφῶς σῴζειν ἐμέ ·
ἐγὼ γὰρ ἀντὶ τοῦ λέοντός εἰμί σοι .
καὶ πῶς μ ἐλελήθης Ἀντιλέων γεγενημένος ;
ἓν οὐκ ἀναδιδάσκει σε τῶν λογίων ἑκών , ὃ μόνον σιδηροῦν ἐστι τεῖχος καὶ ξύλον , ἐν ᾧ σε σῴζειν τόνδ ἐκέλευσ ὁ Λοξίας .
πῶς δῆτα τοῦτ ἔφραζεν ὁ θεός ;
τουτονὶ δῆσαί σ ἐκέλευ ἐν πεντεσυρίγγῳ ξύλῳ .
ταυτὶ τελεῖσθαι τὰ λόγι ἤδη μοι δοκεῖ .
μὴ πείθου ·
φθονεραὶ γὰρ ἐπικρώζουσι κορῶναι .
ἀλλ ἱέρακα φίλει μεμνημένος ἐν φρεσὶν ὅς σοι ἤγαγε συνδήσας Λακεδαιμονίων κορακίνους .
τοῦτό γέ τοι Παφλαγὼν παρεκινδύνευσε μεθυσθείς .
κεκροπίδη κακόβουλε τί τοῦθ ἡγεῖ μέγα τ οὔργον ;
καί κε γυνὴ φέροι ἄχθος , ἐπεί κεν ἀνὴρ ἀναθείη ·
ἀλλ οὐκ ἂν μαχέσαιτο ·
χέσαιτο γάρ , εἰ μαχέσαιτο .
ἀλλὰ τόδε φράσσαι , πρὸ Πύλου Πύλον ἥν σοι ἔφραζεν .
ἔστι Πύλος πρὸ Πύλοιο  τί τοῦτο λέγει , πρὸ Πύλοιο ;
τὰς πυέλους φησὶν καταλήψεσθ ἐν βαλανείῳ .
ἐγὼ δ ἄλουτος τήμερον γενήσομαι ;
οὗτος γὰρ ἡμῶν τὰς πυέλους ἀφήρπασεν .
ἀλλ οὑτοσὶ γάρ ἐστι περὶ τοῦ ναυτικοῦ ὁ χρησμός , ᾧ σε δεῖ προσέχειν τὸν νοῦν πάνυ .
προσέχω ·
σὺ δ ἀναγίγνωσκε , τοῖς ναύταισί μου ὅπως ὁ μισθὸς πρῶτον ἀποδοθήσεται .
Αἰγεΐδη φράσσαι κυναλώπεκα , μή σε δολώσῃ , λαίθαργον ταχύπουν , δολίαν κερδὼ πολύιδριν .
οἶσθ ὅ τι ἐστὶν τοῦτο ;
φιλόστρατος ἡ κυναλώπηξ 0 .
οὐ τοῦτό φησιν , ἀλλὰ ναῦς ἑκάστοτε αἰτεῖ ταχείας ἀργυρολόγους οὑτοσί ·
ταύτας ἀπαυδᾷ μὴ διδόναι σ ὁ Λοξίας .
πῶς δὴ τριήρης ἐστὶ κυναλώπηξ ;
ὅτι ἡ τριήρης ἐστὶ χὠ κύων ταχύ 0 .
πῶς οὖν ἀλώπηξ προσετέθη πρὸς τῷ κυνί ;
ἀλωπεκίοισι τοὺς στρατιώτας ᾔκασεν , ὁτιὴ βότρυς τρώγουσιν ἐν τοῖς χωρίοις .
τούτοις ὁ μισθὸς τοῖς ἀλωπεκίοισι ποῦ 0 ;
ἐγὼ ποριῶ , καὶ τοῦτον ἡμερῶν τριῶν 0 .
ἀλλ ἔτι τόνδ ἐπάκουσον , ὃν εἶπέ σοι ἐξαλέασθαι χρησμὸν Λητοΐδης , Κυλλήνην , μή σε δολώσῃ .
ποίαν Κυλλήνην 0 ;
τὴν τούτου χεῖρ ἐποίησεν Κυλλήνην ὀρθῶς , ὁτιή φησ , ἔμβαλε κυλλῇ .
οὐκ ὀρθῶς φράζει ·
τὴν Κυλλήνην γὰρ ὁ Φοῖβος ἐς τὴν χεῖρ ὀρθῶς ᾐνίξατο τὴν Διοπείθους .
ἀλλὰ γάρ ἐστιν ἐμοὶ χρησμὸς περὶ σοῦ πτερυγωτός , αἰετὸς ὡς γίγνει καὶ πάσης γῆς βασιλεύεις .
καὶ γὰρ ἐμοί 0 ·
καὶ γῆς καὶ τῆς ἐρυθρᾶς γε θαλάσσης , χ ὤτι γ ἐν Ἐκβατάνοις δικάσεις , λείχων ἐπίπαστα .
ἀλλ ἐγὼ εἶδον ὄναρ , καί μοὐδόκει ἡ θεὸς αὐτὴ τοῦ δήμου καταχεῖν ἀρυταίνῃ πλουθυγίειαν .
νὴ Δία καὶ γὰρ ἐγώ 0 ·
καί μοὐδόκει ἡ θεὸς αὐτὴ ἐκ πόλεως ἐλθεῖν καὶ γλαῦξ αὐτῇ πικαθῆσθαι ·
εἶτα κατασπένδειν κατὰ τῆς κεφαλῆς ἀρυβάλλῳ ἀμβροσίαν κατὰ σοῦ , κατὰ τούτου δὲ σκοροδάλμην .
ἰοὺ ἰού 0 .
οὐκ ἦν ἄρ οὐδεὶς τοῦ Γλάνιδος σοφώτερος .
καὶ νῦν ἐμαυτὸν ἐπιτρέπω σοι τουτονὶ γερονταγωγεῖν κἀναπαιδεύειν πάλιν .
μήπω γ , ἱκετεύω σ , ἀλλ ἀνάμεινον , ὡς ἐγὼ κριθὰς ποριῶ σοι καὶ βίον καθ ἡμέραν .
οὐκ ἀνέχομαι κριθῶν ἀκούων ·
πολλάκις ἐξηπατήθην ὑπό τε σοῦ καὶ Θουφάνους .
ἀλλ ἄλφιτ ἤδη σοι ποριῶ σκευασμένα .
ἐγὼ δὲ μαζίσκας γε διαμεμαγμένας καὶ τ οὔψον ὀπτόν 0 ·
μηδὲν ἄλλ εἰ μὴ σθιε 0 .
ἀνύσατέ νυν ὅ τι περ ποιήσεθ ·
ὡς ἐγώ , ὁπότερος ἂν σφῷν νῦν με μᾶλλον εὖ ποιῇ , τούτῳ παραδώσω τῆς πυκνὸς τὰς ἡνίας 0 .
τρέχοιμ ἂν εἴσω πρότερος .
οὐ δῆτ ἀλλ ἐγώ .
ὦ Δῆμε καλήν γ ἔχεις ἀρχήν , ὅτε πάντες ἄνθρωποι δεδίασί σ ὥσπερ ἄνδρα τύραννον 0 .
ἀλλ εὐπαράγωγος εἶ , θωπευόμενός τε χαίρεις κἀξαπατώμενος , πρὸς τόν τε λέγοντ ἀεὶ κέχηνας ·
ὁ νοῦς δέ σου παρὼν ἀποδημεῖ .
νοῦς οὐκ ἔνι ταῖς κόμαις ὑμῶν , ὅτε μ οὐ φρονεῖν νομίζετ ·
ἐγὼ δ ἑκὼν ταῦτ ἠλιθιάζω .
αὐτός τε γὰρ ἥδομαι βρύλλων τὸ καθ ἡμέραν , κλέπτοντά τε βούλομαι τρέφειν ἕνα προστάτην ·
τοῦτον δ , ὅταν ᾖ πλέως , ἄρας ἐπάταξα .
χ οὔτω μὲν ἂν εὖ ποιοῖς , εἴ σοι πυκνότης ἔνεστ ἐν τῷ τρόπῳ , ὡς λέγεις , τούτῳ πάνυ πολλή , εἰ τούσδ ἐπίτηδες ὥσπερ δημοσίους τρέφεις ἐν τῇ πυκνί , κ ᾆθ ὅταν μή σοι τύχῃ ὄψον ὄν , τούτων ὃς ἂν ᾖ παχύς , θύσας ἐπιδειπνεῖς 0 1 .
σκέψασθε δέ μ , εἰ σοφῶς αὐτοὺς περιέρχομαι τοὺς οἰομένους φρονεῖν κ ἄμ ἐξαπατύλλειν .
τηρῶ γὰρ ἑκάστοτ αὐτοὺς οὐ δὲ δοκῶν ὁρᾶν κλέπτοντας ·
ἔπειτ ἀναγκάζω πάλιν ἐξεμεῖν ἅττ ἂν κεκλόφωσί μου , κημὸν καταμηλῶν .
ἄπαγ ἐς μακαρίαν ἐκποδών .
σύ γ ὦ φθόρε 0 .
ὦ Δῆμ ἐγὼ μέντοι παρεσκευασμένος τρίπαλαι κάθημαι βουλόμενός σ εὐεργετεῖν .
ἐγὼ δὲ δεκάπαλαί γε καὶ δωδεκάπαλαι καὶ χιλιόπαλαι καὶ προπαλαιπαλαίπαλαι 0 .
ἐγὼ δὲ προσδοκῶν γε τρισμυριόπαλαι βδελύττομαί σφω καὶ προπαλαιπαλαίπαλαι .
εἰ δὲ μή , φράσεις γε σύ 0 .
ἄφες ἀπὸ βαλβίδων ἐμέ τε καὶ τουτονί , ἵνα σ εὖ ποιῶμεν ἐξ ἴσου .
δρᾶν ταῦτα χρή .
ἄπιτον 0 .
θέοιτ ἄν .
ὑποθεῖν οὐκ ἐῶ .
ἀλλ ἢ μεγάλως εὐδαιμονήσω τήμερον ὑπὸ τῶν ἐραστῶν νὴ Δί ἢ γὼ θρύψομαι .
ἐγώ σοι πρότερος ἐκφέρω δίφρον .
ἀλλ οὐ τράπεζαν , ἀλλ ἐγὼ προτεραίτερος 0 .
ἰδοὺ φέρω σοι τήνδε μαζίσκην ἐγὼ ἐκ τῶν ὀλῶν τῶν ἐκ Πύλου μεμαγμένην .
ἐγὼ δὲ μυστίλας μεμυστιλημένας ὑπὸ τῆς θεοῦ τῇ χειρὶ τἠλεφαντίνῃ 0 .